# Aleksandr Dèltxev

Aleksandr Dèltxev (en búlgar: Александър Делчев); Sofia, 15 de juliol de 1971) és un jugador d'escacs búlgar, que té el títol de Gran Mestre des de 1997.
A la llista d'Elo de la FIDE de l'octubre de 2020, hi tenia un Elo de 2548 punts, cosa que en feia el jugador número 2 (en actiu) de Bulgària. El seu màxim Elo va ser de 2669 punts, a la llista d'octubre de 2005 (posició 37 al rànquing mundial).

## Resultats destacats en competició

Ha guanyat el Campionat juvenil de Bulgària dos cops, els anys 1990 i 1991, i el Campionat de Bulgària absolut en tres ocasions, els anys 1994, 1996 i 2001.
Entre les seves victòries més destacades hi ha el Campionat d'Europa juvenil (1991–1992). El 1997, empatà als llocs 1r–5è amb Jaan Ehlvest, Christopher Lutz, Gyula Sax i Zurab Sturua al fort obert de Pula. També el 1997, va guanyar la 17a edició de l'Obert Vila de Benasc.
Obtingué el segon lloc a l'obert de Balaguer de 2004 (el campió fou Ramón Mateo). Va guanyar el 47è Torneig de Reggio Emilia (2004–2005), el 4t Open Master al sisè Festival Internacional d'escacs de Benidorm (2007), (empatat al primer lloc amb Aleksei Dréiev) i el Campionat de Croàcia (obert internacional) de 2007 (empatat al primer lloc amb Nikola Sedlak). També el 2007, acabà tercer al Circuit Català d'Oberts Internacionals d'Escacs (el campió fou Marc Narciso). El 2008 fou tercer en el IX Obert Internacional d'Escacs de Figueres Miquel Mas (el campió fou Fidel Corrales).
El 2011 empatà als llocs 2n-7è amb Julio Granda, Ivan Šarić, Pablo Almagro Llamas, Maksim Túrov i Mihail Marin al 31è Obert Vila de Benasc (el campió fou Tigran L. Petrossian). El mateix any fou segon al campionat de Bulgària a Bankia (el campió fou Julian Radulski). El juliol de 2013 fou tercer de l'Obert Vila de Benasc amb 8½ punts de 10, els mateixos punts que el campió Eduardo Iturrizaga i el subcampió Maksim Rodshtein però amb pitjor desempat.
El 2014 fou subcampió de l'Obert Llucmajor, amb 7½ de 9 punts, amb els mateixos punts que el campió, l'ucraïnès Serhí Fedortxuk, però amb pitjor desempat.

### Participació en competicions per equips

Ha participat, representant Bulgària, en cinc Olimpíades d'escacs amb una puntuació del 60,4% (+20 =24 -9).

## Escriptor d'escacs

En Dèltxev ha escrit dos llibres sobre teoria d'obertures:
* The Safest Sicilian amb l'MI Semko Semkov. Dona un repertori d'obertures per les negres a la defensa siciliana de la defensa siciliana.
* The Safest Grunfeld amb Evgenij Agrest. Dona un repertori d'obertures per les negres a la defensa Grünfeld.

## Notes i referències

* 1 2 «Nota biogràfica d'Aleksandr Dèltxev» (en anglès). Chessgames.com. [Consulta: 9 novembre 2011].
* ↑ «"Rànquing d'escaquistes per federació: Bulgària"» (en anglès). lloc web de la FIDE. [Consulta: 9 octubre 2020].
* ↑ Posició al rànquing mundial i evolució Elo d'Aleksandr Dèltxev «benoni.de» (en alemany). Arxivat de l'original el 2014-02-02. [Consulta: 9 novembre 2011].
* ↑ «Historial del Campionat d'escacs de Bulgària» (en castellà). ajedrezdeataque.com. [Consulta: 4 novembre 2011].
* ↑ «11è obert de Pula, 1997» (en anglès). 365Chess.com. [Consulta: 11 desembre 2011].
* ↑ «Fulletó de l'edició de 2010 de l'obert Vila de Benasc, amb el quadre històric de guanyadors entre 1981 i 2009» (en castellà). Arxivat de l'original el 2011-12-19. [Consulta: 11 maig 2014].
* ↑ «Obert de Balaguer 2004, classificació». Ajedrez Noticias Diarias. [Consulta: 9 octubre 2020].
* ↑ «Resultats, taula de creuaments, i partides, de totes les edicions del Torneo di Capodanno de Reggio Emilia» (en italià). ippogrifoscacchi.it. Arxivat de l'original el 2009-11-30. [Consulta: 9 novembre 2011].
* ↑ Chess Festival in Benidorm – where a new genre is born, Chessbase, 21 de desembre de 2007 (en anglès). Consultat el dia 9 de novembre de 2011 (anglès)
* ↑ «Chess news and events: International Open Championship of Croatia» (en anglès), 24-12-2007. [Consulta: 9 novembre 2011].
* ↑ «Resultats complets del IV Circuit Català». Lloc web de la Federació Catalana d'Escacs. Arxivat de l'original el 2014-03-20. [Consulta: 20 març 2014].
* ↑ «Classificació final del IX Obert Internacional». Chess Results. [Consulta: 26 març 2014].
* ↑ «Tigran Petrosian Victorious in Benasque Open» (en anglès). Chessdom. Arxivat de l'original el 2011-12-05. [Consulta: 9 novembre 2011].
* ↑ «75nd Bulgarian Individual Men Chess Championship 2011». Chess-Results.com, 21-04-2011. [Consulta: 25 octubre 2014].
* ↑ «Resultats i classificació XXXIII Obert». chess-results.com. [Consulta: 15 agost 2015].
* ↑ «Festival d'Escacs de Llucmajor». chessbase.com. [Consulta: 19 maig 2015]. (castellà)
* ↑ «Fitxa del jugador» (en anglès). OlimpBase. Arxivat de l'original el 2018-05-14. [Consulta: 9 novembre 2011].
* ↑ «Fitxa de The Safest Sicilian» (en anglès). Amazon.com. [Consulta: 9 novembre 2011].
* ↑ «Fitxa de The Safest Grunfeld» (en anglès). Amazon.com. [Consulta: 9 novembre 2011].

## Enllaços externs

* Posicions crítiques de les seves partides a «wtharvey.com» (en anglès). [Consulta: 9 novembre 2011].
* Estimació Elo d'Aleksandr Dèltxev a «chessmetrics.com». [Consulta: 9 novembre 2011]. (anglès)